floradania.dk 35/2011

Artikel: Efterårets plantetrend Forest Delight
Ifølge dansk trendforsker spiller naturen en central rolle i efterårets plantetrend, Forest Delight. Der er lagt op til romantik med naturmaterialer i efterårsudtrykket

I en tid præget af aktiekursers himmelflugt den ene dag og styrtdyk dagen efter lever forbrugerne i en centrifuge præget af usikkerhed og turbulens. I stedet forsøger man at finde tryghed i naturen, hvor især redebyggeri indgår som et centralt element i efterårets plantetrend. 
Redebyggeri med planter
Direktør og foredragsholder hos pejgruppen, Jakob Søndergaard, forklarer, hvordan planter kan bruges til at frembringe den rette stemning og udtryk i boligen, 
-	Forbrugerne forsøger at forfølge "playing safe"-strategier eller på jævnt dansk at gå med livrem og seler. Det giver sig bl.a. udslag i, at man imiterer fugleredens univers derhjemme. 
Jakob Søndergaard fortsætter, 
-	Mens boligen iføres en naturlig indpakning med grønne planter eller planter i dybbrune, gyldne eller brændte nuancer, der er trendens farveskala, er inspiration hentet fra især skoven og vinterhaven med til at give det samlede udtryk et skær af romantik.
Grønt er trygt og godt
Til efteråret vil vi således møde skovbund, mos og træer og blade som gennemgående temaer eller motiver i indretningen med planter som det helt centrale omdrejningspunkt, 
-	og grønt er netop kendt for at skabe tryghed,
slutter Jakob Søndergaard.

Planteforslag til Forest Delight-trenden:
Anigozanthos
Begonia rex 
Calocephalus
Capsicum
Carex
Chrysanthemum
Echeveria
Hedera
Hoya
Nematanthus
Peperomia

Fakta:
Forest Deligt-temaet blev brugt som inspiration for trendudstilingen på årets blomsterfestival i Odense og vil endvidere blive præsenteret ved BlomsterCup på Handelsfagskolen den 3.-4. september i Århus.